CELEX: 32005R0635
Language: sk
Date: 2005-04-26 00:00:00
Title: Nariadenie Komisie (ES) č. 635/2005 z 26. apríla 2005 týkajúce sa zatriedenia určitých druhov tovaru do kombinovanej nomenklatúry

27.4.2005   
            
            
               SK
            
            
               Úradný vestník Európskej únie
            
            
               L 106/10
            
         
      NARIADENIE KOMISIE (ES) č. 635/2005
   z 26. apríla 2005
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o Spoločnom colnom sadzobníku (1), najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach Spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zatriedený pod KN kódy uvedené v stĺpci 2 na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov podľa nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex Spoločenstva (2).
            
         
               (5)
            
            
               Opatrenia tohto nariadenia sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod KN kódy uvedené v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 odsek 6 nariadenia (EHS) č. 2913/92.
   Článok 3
   Toto nariadenie nadobúda účinnosť dvadsiatym dňom odo dňa jeho uverejnenia v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 26. apríla 2005
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 493/2005 (Ú. v. EÚ L 82, 31.3.2005, s. 1).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené Aktom o pristúpení z roku 2003.
   
      PRÍLOHA
      
                  Opis tovaru
               
               
                  Zatriedenie
                  (KN kód)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Výrobok obsahuje predvarené sušené rezance z pšeničnej múky (približne 80 g) a korenie (približne 11 g).
                              Výrobok je dodávaný na maloobchodný predaj v miske z expandovaného polystyrénu s objemom 250 ml, ktorá obsahuje rezance a malé vrecko s korením.
                              Podľa návodu vytlačeného na obale sa korenie a vriaca voda (max. 200 ml) pridajú do misky s rezancami a po troch minútach sa cestoviny môžu konzumovať.
                              (Pozri fotografiu) (1)
                              
                           
                        
               
                  1902 30 10
               
               
                  Zatriedenie sa riadi všeobecnými pravidlami 1, 3 (b) a 6 pre interpretáciu kombinovanej nomenklatúry a znením kódov KN 1902, 1902 30 a 1902 30 10.
                  Výrobok je predkladaný ako súbor, zložky ktorého sú dodávané na maloobchodný predaj. Podstatný charakter výrobku je daný rezancami, a to vzhľadom na ich veľký podiel.
                  Výrobok nemôže byť zatriedený do položky 2104, pretože množstvo vody pridanej do misky nie je postačujúce na prípravu polievky alebo vývaru, ale dáva výrobku charakter cestovinového jedla.
               
            
                  
                              2.
                           
                           
                              Diuretický/renálny čaj vo vreckách na maloobchodný predaj.
                              Štítok obsahuje tieto informácie:
                              
                                          1.
                                       
                                       
                                          Zloženie každého vrecka (1,8 g):
                                          Liečivé zložky:
                                          
                                                      —
                                                   
                                                   
                                                      praslička
                                                   
                                                   
                                                      0,47 g
                                                   
                                                
                                                      —
                                                   
                                                   
                                                      listy brezy
                                                   
                                                   
                                                      0,45 g
                                                   
                                                
                                                      —
                                                   
                                                   
                                                      zlatobyľ
                                                   
                                                   
                                                      0,38 g
                                                   
                                                
                                                      —
                                                   
                                                   
                                                      koreň ihlice tŕnitej
                                                   
                                                   
                                                      0,20 g
                                                   
                                                Ostatné zložky:
                                          oplodie šípok, listy nevädze, listy mäty piepornej, kvet nechtíka lekárskeho, koreň sladkého drievka.
                                       
                                    
                                          2.
                                       
                                       
                                          Dávkovanie a spôsob použitia:
                                          Zalejte 1 čajové vrecko šálkou (približne 150 ml) vriacej vody, prikryte a nechajte lúhovať asi 15 minút, potom čajové vrecko vyberte. Pokiaľ nie je inak predpísané, jeden pohár čerstvo zapareného čaju 3 – 4 krát denne medzi jedlami.
                                       
                                    
                                          3.
                                       
                                       
                                          Indikácie:
                                          Na zvýšenie objemu moču v prípade kataru obličiek alebo močového mechúra a ako prevencia močových kameňov.
                                       
                                    
                        
               
                  2106 90 92
               
               
                  Zatriedenie v súlade so všeobecnými pravidlami 1 a 6 pre interpretáciu kombinovanej nomenklatúry, s doplnkovou poznámkou 1 ku kapitole 30, znením kódov KN 2106, 2106 90 a 2106 90 98.
                  Pozri tiež vysvetlivky HS k položke 2106 ods. 14 a vysvetlivky KN ku kapitole 30.
                  Ani pokyny pre užívateľa, ani balenie neobsahujú podrobnosti o type a koncentrácii aktívnej(-ych) látky(-ok). Uvádzajú len množstvo a druh rastlín alebo časti použitých rastlín. Podmienky doplnkovej poznámky 1 písm. b) ku kapitole 30 nie sú týmto splnené.
               
            
         
      
         (1)  Fotografia je čisto informačná.